# 



REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 620-01/14-01/12

URBROJ: 2186/012-02/02-14-1

Ivanec, 18. prosinca 2014.

Na temelju članka 76. stavka 4. Zakona o sportu („Narodne novine“ 71/06, 150/08, 124/10, 124/11 i 86/12) i članka 35. Statuta Grada Ivanca („Službeni vjesnik Varaždinske županije“ br. 21/09,12/13,23/13 – pročišćeni tekst), Gradsko vijeće Grada Ivanca na 12. sjednici održanoj 18. prosinca 2014. godine, donosi

**PROGRAM**

**javnih potreba u sportu Grada Ivanca za 2015. godinu**

I.

*UVOD*

Grad Ivanec financijskim sredstvima iz Proračuna sufinancira sportsku djelatnost. Programom javnih potreba u sportu Grad Ivanec iskazuje svoje opredjeljenje u ovoj djelatnosti, što je sukladno članku 76. stavak 1. Zakona o sportu.

Sportska djelatnost temelji se na dobrovoljnosti, sklonosti i sposobnosti, gospodarskim postignućima, etičkim i moralnim načelima, znanstvenim i stručnim spoznajama te načelima olimpijskog pokreta i pravilima sporta. Sport pridonosi zdravom životu građana, odgoju i obrazovanju i gospodarskom promicanju društva, te je činitelj humanih odnosa među ljudima, što su uz promidžbu kroz sportske aktivnosti osnovni motivi za svaku modrenu sredinu.

Zajednica sportskih udruga, sukladno članku 48. Zakona o sportu, predlagač je programa javnih potreba u sportu, koji se upućuje Gradskom vijeću na usvajanje.

Djelatnost Zajednica sportskih udruga definirana je Zakonom o sportu, a odnosi se na:

* usklađivanje aktivnosti svojih članova,
* poticanje i promicanje sporta u skladu s Nacionalnim programom sporta, osobito djece, mladeži, studenata i osoba s invaliditetom,
* objedinjavanje i usklađivanje programa sporta, te predlaganje programa javnih potreba u sportu i sudjelovanje u njegovu ostvarivanju,
* skrbi o kategoriziranim sportašima,
* promicanje stručnog rada u sportu i
* sudjelovanje u skrbi o javnim sportskim građevinama.

II.

*PROGRAMSKI CILJEVI*

Programski ciljevi proizlaze iz trajnih opredjeljenja za razvoj sporta, pri čemu je sport sastavnicom razvoja moderne sredine. Ciljevi programa javnih potreba u sportu Grada Ivanca koji će se financirati iz Proračuna Grada Ivanca u 2015. godini, a iz kojih proizlaze i programska područja, su sljedeći:

1. Poticanje i promicanje sporta,
2. Provođenje sportskih aktivnosti djece, mladeži i studenata,
3. Djelovanje sportskih klubova i udruga te zajednice sportskih udruga,
4. Sportska priprema (trening), organizacija i provedba sustava natjecanja domaćih i međunarodnih, te opća i posebna zdravstvena zaštita,
5. Vođenje kadrovske politike, angažiranjem i eventualnim zapošljavanjem osoba za obavljanje stručnih poslova u sportu,
6. sportsko – rekreacijske aktivnosti građana, kao i druge sportske aktivnosti koje su u funkciji očuvanja zdravlja, te poboljšanju psihofizičke sposobnosti građana,
7. Planiranje, izgradnja i održavanje te korištenje sportskih terena i objekata u vlasništvu Grada, s ciljem postizanja optimalnih uvjeta za sve sportske discipline iz aktivnosti udruga i klubova,
8. Sportski programi i sportske manifestacije od značaja za Grad Ivanec.

O provedbi programa javnih potreba i utrošku sredstava Zajednica sportskih udruga Grada Ivanca izvješćivat će tijela gradske uprave u rokovima propisanim Zakonom o proračunu.

III.

Slijedom nabrojenih javnih potreba u sportu, realizacija Programa javnih potreba u sportu Grada Ivanca za 2015. godinu predlaže se prema navedenim programskim područjima sa slijedećim iznosima:

|  |  |
| --- | --- |
| **Programsko područje** | Planirani iznos za 2015.godinu – u kunama |
| 1. Djelatnost Zajednice sportskih udruga | 650.000,00 |
| 2. Sportske manifestacije od značaja za Grad  Ivanec | 33.500,00 |
| 3. Održavanje sportskih terena | 50.000,00 |
| 4. Najam dvorana | 190.000,00 |
| 5. Sportska infrastruktura – Zona Margečan – parcelacije zemljišta i projektna dokumentacija | 20.000.00 |
| 6. Zona sporta i rekreacije „Jezera“ – Trim staze | 100.000,00 |
| 7. Školski sportski klubovi | 10.000,00 |
| 8. Oprema za igrališta | 15.000.00 |
| UKUPNO: | 1.068.500,00 |

IV.

*RASPODJELA SREDSTAVA*

1. ORGANIZIRANI NATJECATELJSKI SPORT ( ZAJEDNICA SPORTSKIH UDRUGA)

Za organizirani i natjecateljski sport u proračunu Grada Ivanca osiguravaju se sredstva u iznosu od 650.000,00 kuna.

Uvažavajući javne interese sportu grada Ivanca, položaj i značaj sportskih klubova i udruga u promociji Grada, a posebno cijeneći kvalitetu rada s mlađim uzrastom, a sve u cilju ostvarivanja Programa javnih potreba u provođenju poticanja i promocije sporta, te sportska priprema, organizacija i provedba sustava natjecanja domaćih i međunarodnih, a nadasve opća i posebna zaštita sportaša, svi sportski klubovi i udruge organiziranog natjecateljskog sporta a koje djeluju na području grada Ivanca svrstane su u dvije skupine i to:

*A). Natjecateljska skupina:*

1. Rukometni klub "IVANČICA IVANEC" Ivanec
2. Srednjoškolski ženski rukometni klub Ivanec
3. Košarkaški klub "IVANČICA" Ivanec
4. Nogometni klub "IVANČICA" Ivanec
5. Nogometni klub "MLADOST" Margečan
6. Kuglački klub "IVANČICA" Ivanec
7. Teniski klub "ELKOM" Ivanec
8. Karate klub Ivanec
9. Sportski streljački klub "JEDINSTVO" Ivanec
10. Klub padobranskog jedrenja "LET" Ivanec
11. Sportsko ribolovno društvo Ivanec

12. Taekwon-do klub "HWARANG" Ivanec

13. Malonogometni klub „Jerovec“ Jerovec

Pobrojena skupina sportskih klubova i udruga organiziranog natjecateljskog sporta, izuzev spomenutih razloga u uvodu, utvrđen je između ostalog i Kriterij uvažavanja rezultata dosadašnjeg rada i djelovanja, popularnost pojedinog sporta, razina natjecanja pojedinog sportskog kluba ili udruge, prvenstveno vodeći računa o onima koji moraju imati ekipe za natjecanje, odnosno pogone u više dobnih uzrasta ili kategorija, a sve to poradi ispunjavanja propisanih uvjeta (propozicija) za sudjelovanje u natjecanju određenog stupnja ili ranga.

*B). Rekreacijska skupina:*

Rekreacijsku skupinu koju čine sportski klubovi i udruge na području grada Ivanca koji svoju sportsku aktivnost realiziraju kroz organizirana društva za sportsku rekreaciju i sportske klubove, koji nisu uključeni u natjecateljski pogon i sustav natjecanja svojih matičnih Saveza a to su:

1. Hrvatsko planinarsko društvo "IVANČICA" Ivanec
2. Društvo za sportsku rekreaciju "IVANEC" Ivanec
3. Društvo za sportsku rekreaciju "SALINOVEC" Salinovec
4. Udruga za kulturu i sport "BEDENEC" Bedenec
5. Trkački klub „IVANČICA“ Ivanec
6. Društvo za sportsku rekreaciju „Lančić-Knapić“ Ivanec

Pobrojena skupina sportskih društva, klubova i udruga rekreacijskog sporta od naprijed spomenutih razloga umnogome se razlikuje od natjecateljske skupine, pa se i financiranje vrši na sasvim drugi način, a isti je naveden u Kriterijima za 2015. godinu.

Poticanje sportske rekreacije predstavlja osobito pozitivni sastojak urbanog života. Program je usmjeren na rad s predškolskom djecom te s odraslima, posebice osobama treće životne dobi, a provoditi bi se trebala kroz redovne oblike vježbanja, manifestacija, poduke, sportske igre i natjecanja, te zajedničke gradske programe.

2. SPORTSKI PROGRAMI I MANIFESTACIJE OD ZNAČAJA ZA GRAD

Za sportske manifestacije i programe od značaja za Grad Ivanec osiguravaju se sredstva u iznosu od 33.500,00 kuna.

3. SPORTSKI OBJEKTI

Za ostvarivanje ciljeva Programa potrebno je osigurati i prostor za sportske aktivnosti, kroz najam prostora, te stvaranje preduvjeta za ostvarivanje programa prema prostorno planskoj dokumentaciji Grada Ivanca, za;

Za održavanje sportskih terena isključivo u vlasništvu grada osiguravaju se sredstva:

* NK Ivanec – 33.000,00 kuna
* NK Margečan – 17.000,00 kuna

4. NAJAM SPORTSKIH DVORANA

* za najam sportskih objekata na području Grada Ivanca - sportske dvorana/ za potrebe održavanja treninga i natjecanja za sportske klubove i udruge s područja grada Ivanca- 190.000,00 hrvatskih kuna,

5. SPORTSKA INFRASTRUKTURA - Dokumentacija za Zone sporta i rekreacije

Za financiranje razvojnih projekata u funkciji razvoja sporta Grada Ivanca osiguravaju se sredstva:

* Sportska infrastruktura –20.000,00 kuna

6. ZONA SPORTA I REKREACIJE „JEZERA“ – TRIM STAZE – 100.000,00 kn

Grad Ivanec je prišao realizaciji projekta izgradnje Trim staze oko jezera „Jarki“ u Ivancu, za koju realizaciju su pokrenuti postupak ishođenja lokacijske dozvole sukladno Zakonu o prostornom uređenju i gradnji (NN br. 76/07,38/09,55/11,90/11,55/12) . Nadležni Upravni odjel je nakon ishođenja lokacijske dozvole, istu dostavio Državnom uredu za upravljanje državnom imovinom s svrhom korištenja obalnog pojasa jezera, gdje se planira izvršenje projekta.

7. ŠKOLSKI SPORTSKI KLUBOVI

Za tekuće donacije sportskim školskim klubovima u osnovnim školama na području Grada Ivanca osigurano je 10.000,00 kuna za realizaciju i sportskih programa.

V.

Sredstva osigurana proračunom Grada Ivanca za 2015. godinu iz točke III. ovog Programa realizirati će se:

* djelatnost organiziranog natjecateljskog sporta za natjecateljsku skupinu i rekreacijsku skupinu i djelatnost zajednice sportskih udruga Grada Ivanca, u ukupnom iznosu od 650.000,00 doznačivati će se Zajednici sportskih udruga Grada Ivanca u jednakim mjesečnim iznosima,
* sredstava u iznosu od 33.500,00 za manifestacije i sportske programe doznačivati će se Zajednici sportskih udruga grada Ivanca prema ocjeni i zahtjevu Zajednice koji se upućuje nadležnom Upravnom odjelu, kod održavanja pojedinih manifestacija.

Navedena dinamika može se mijenjati odlukom gradonačelnika ili Upravnog odjela za opće poslove i društvene djelatnosti na temelju opravdanog zahtjeva Zajednice, uvažavajući pritom posebne odredbe i zakonitosti izvršavanja gradskog proračuna.

Sredstva iz točke III. 3,4,5,6, 7 i 8. ovog Programa kao i sredstva za školske sportske klubove raspoređivati će Upravni odjel za opće poslove i društvene djelatnosti posebnim zaključcima u skladu s ovim programom.

VI.

Zadužuje se Zajednica sportskih udruga Grada Ivanca za daljnji prijenos proračunskih sredstava sportskim udrugama i klubovima u skladu s kriterijima za rangiranje sportskih udruga članica Zajednice sportskih udruga te u skladu s ocjenom pojedinih programa unutar pojedine skupine.

Posebne i pojedinačne zahtjeve sportskih udruga koji budu iskazani i podneseni tijekom godine rješavat će Zajednica sportskih udruga Grada Ivanca na teret ukupno odobrenih sredstava.

Zajednica sportskih udruga Grada Ivanca obvezuje se podnositi Gradonačelniku putem Upravnog odjela za opće poslove i društvene djelatnosti, polugodišnja izvješća o realizaciji i prijenosu proračunskih sredstava sportskim udrugama i klubovima, kriterije za raspodjelu odnosno ocjenu pojedinih programa po skupinama, te izvješća o utrošku sredstava sukladno Zakonu o proračunu.

VII.

Ovaj Program objaviti će se u Službenom vjesniku Varaždinske županije, a primjenjuje se od 1. siječnja 2015. godine.

# PREDSJEDNIK GRADSKOG

# VIJEĆA GRADA IVANCA:

Edo Rajh, dipl.oec.